
VENDIM
Nr. 457, datë 26.7.2018

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “SISTEMIM-ASFALTIM I RRUGËS ‘BELUL BERISHA’”, NË BASHKINË ELBASAN 

Në mbështetje të nenit 100 të Kushtetutës, të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 109/2017, “Për buxhetin e vitit 2018”, me propozimin e ministrit të Brendshëm, Këshilli i Ministrave 

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Sistemim-asfaltim i rrugës ‘Belul Berisha’”, në Bashkinë Elbasan.
2. Shpronësimi të bëhet në favor të Bashkisë Elbasan.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën bashkëlidhur këtij vendimi, për pasuritë “ndërtesë”, me sipërfaqe 17 m², dhe “truall”, me sipërfaqe 50 m², me vlerë të përgjithshme shpronësimi 1 333 126 (një milion e treqind e tridhjetë e tre mijë e njëqind e njëzet e gjashtë) lekë.
4. Vlera e përgjithshme e shpronësimit, prej 1 333 126 (një milion e treqind e tridhjetë e tre mijë e njëqind e njëzet e gjashtë) lekësh, të përballohet nga të ardhurat e Bashkisë Elbasan, planifikuar në buxhetin e saj. 
5. Vlera e shpenzimeve procedurale të përballohet nga Bashkia Elbasan.
6. Afati i përfundimit të shpronësimit të jetë tre muaj pas datës së hyrjes në fuqi të këtij vendimi.
7. Pronarët e pasurive të paluajtshme, që shpronësohen, sipas tabelës bashkëlidhur këtij vendimi, të kompensohen, për efekt shpronësimi, pasi të kenë paraqitur dokumentacionin e pronësisë pranë Bashkisë Elbasan.
8. Afati i përfundimit të punimeve të objektit, në Bashkinë Elbasan, të jetë në përputhje me afatet e parashikuara nga kjo bashki. 
9. Zyra Vendore e Regjistrimit të Pasurive të Paluajtshme Elbasan, brenda 30 (tridhjetë) ditëve nga data e miratimit të këtij vendimi, në bashkëpunim me Bashkinë Elbasan, të fillojë procedurat për hedhjen e gjurmës së projektit në hartën kadastrale, sipas planimetrisë së shpronësimit të miratuar, dhe të bëjë kalimin e pronësisë për pasuritë e shpronësuara në favor të Bashkisë Elbasan. 
10. Zyra Vendore e Regjistrimit të Pasurive të Paluajtshme Elbasan të pezullojë të gjitha transaksionet me pasuritë e shpronësuara, deri në momentin kur do të realizohen procesi i hedhjes së gjurmës së projektit në hartën kadastrale dhe kalimi i pronësisë për pasuritë e shpronësuara. 
11. Ngarkohen Ministria e Brendshme, Zyra Vendore e Regjistrimit të Pasurive të Paluajtshme Elbasan dhe Bashkia Elbasan për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

	Vërtetim pronësie
	
	Truall
	
	Banesa
	
	Shpronësi-mi
	

	Nr.
	Familja
që shpronësohet
	Nr. i pasur.
	m2
truall
banesë njësi
	Shpron.
m2
	Çmimi
shpron.
lekë/m2
lekë
	Sip. banës. m2
preket shpro.
	Çmimi
lekë/m2
	Shpron.
lekë
	Shuma
lekë
	Vërejtje

	1
	Malvin Sefer Shuka
	22/179
	118,00
	45.90
	0,00
	38.00
	12764
	485032.00
	[bookmark: _GoBack]17.00
	0.00
	40878
	694926.00
	1179958.00
	Konfir. ZVRPP

	2
	Zylyftar Shefqet Mujo
	22/140
	299,70
	133.60
	0,00
	12.00
	12764
	153168.00
	0.00
	0.00
	40878
	0.00
	153168.00
	Konfir. ZVRPP

	 
	 
	 
	 
	 
	
	 
	 
	 
	 
	 
	 
	 
	 
	 

	 
	 
	 
	 
	 
	0,00

	694926.00
	1333126.00
	 



